

CEFNOGI YSGOLION CYFLAWNI AR Y CWRICWLWM NEWYDD I GYMRU

gan gynnwys dysgu hanes pobl dduon, Asiaidd ac ethnig leiafrifol

NODIADAU CYFARWYDDYD

Mae'r nodiadau cyfarwyddyd hyn yn rhan o becyn hyfforddi sydd wedi'i ddatblygu gan GEM i gynorthwyo gyda chyflwyniad 15 munud HMS (Hyfforddiant Mewn Swydd). Y nod yw bod staff y dreftadaeth ddiwylliannol yng Nghymru yn ei gyflwyno i athrawon (naill ai ar-lein neu wyneb yn wyneb) i:

* Roi gwybod sut y gall ymweliadau ysgol â'ch safleoedd helpu athrawon i gyflwyno'r cwricwlwm newydd yng Nghymru.
* Rhoi cyngor ar sut y gall eich casgliadau gynorthwyo dysgu am hanes pobl Dduon, Asiaidd ac ethnig leiafrifol.
* Annog ysgolion i ymweld ag amgueddfeydd, llyfrgelloedd astudiaethau lleol ac archifau.
* Eich cynorthwyo i gyflawni yn erbyn Cynllun Gweithredu Cymru Wrth-hiliol (ARWAP) Llywodraeth Cymru.
* Dyfnhau perthynas rhwng y sector diwylliannol ac ysgolion yng Nghymru.

Y PECYN HYFFORDDI

Yn y pecyn hwn mae:

* Nodiadau cyfarwyddyd (y ddogfen hon).
* Cyflwyniad PowerPoint.
* Nodiadau'r cyflwynydd i’w gynorthwyo gyda'r cyflwyniad.

NODIADAU CEFNDIROL I GYFLWYNWYR

* Mae'r cwricwlwm ar gyfer ysgolion yng Nghymru wedi newid. Bellach mae gofyn i ddysgu fod yn fwy hyblyg, gan annog athrawon i ehangu cyfleoedd dysgu y tu allan i'r ystafell ddosbarth.
* Mae'r cysyniad o gynefin yn greiddiol i'r cwricwlwm cyfan, sy'n golygu bod yn rhaid i ddysgu ar draws pob pwnc, ar ryw lefel, gynnwys elfennau lleol. Gellir dehongli’r term cynefin i gynnwys yr ardal o amgylch ysgol, i ddylanwad Cymru ar y byd neu’r effaith fyd-eang ar Gymru.
* Yr hyn sy’n hanfodol ar gyfer y pecyn hyfforddi hwn yw bod hanes pobl Ddu, Asiaidd ac ethnig leiafrifol yn orfodol yn y cwricwlwm newydd.
* Mae athrawon wrthi'n chwilio am ddeunydd dysgu ar gyfer cynefin a hanes pobl Ddu, Asiaidd ac ethnig leiafrifol. Mae amgueddfeydd, llyfrgelloedd astudiaethau lleol ac archifdai mewn sefyllfa ddelfrydol i gyflawni hyn. Bydd y sesiwn hyfforddi hon yn eich helpu i ymestyn allan at ysgolion i hyrwyddo'r gwasanaeth hwn.

Y CWRICWLWM NEWYDD I GYMRU

Pwyntiau allweddol i chi eu hystyried wrth weithio gydag ysgolion:

* Mae'r cwricwlwm yn seiliedig ar chwe maes dysgu (a gynhwysir yn unigol yn y cyflwyniad).
* Nid cyfarwyddiadau yw'r cwricwlwm newydd: ychydig o bynciau gorfodol yn unig sydd ynddo. Mae disgwyl i **hanes pobl Ddu, Asiaidd ac ethnig leiafrifol** gael ei wreiddio ar draws pob maes dysgu. Mae hyn yn rhoi cyfle delfrydol i staff mewn amgueddfeydd, llyfrgelloedd astudiaethau lleol ac archifdai gynorthwyo ysgolion i gyflwyno’r cwricwlwm, cyfoethogi dysgu plant ysgol a chynnal perthynas tymor hir gyda’u cymunedau.
* Y disgwyl cyffredinol gyda’r cwricwlwm newydd yw y bydd yn meithrin **dinasyddion moesegol a gwybodus y byd.**

CYFLAWNI

* Mae'r sesiwn hyfforddi wedi'i chynllunio i fod yn fyr. Gellir ei chyflwyno mewn cyfarfodydd ysgol, diwrnodau hyfforddi athrawon, neu mewn unrhyw ddigwyddiad ymgysylltu y mae eich gwefan yn ei gynnig. Ni ddylai gymryd mwy na 15 munud i'w chyflwyno. Mae modd ei chyflwyno ar-lein neu wyneb yn wyneb.

SUT I GYSYLLTU AG YSGOLION

* Mae gan GEM ystod ardderchog o adnoddau i'ch helpu i estyn allan i ysgolion [YMA](https://gem.org.uk/?s=Contacting+schools) .
* Mae gan Lywodraeth Cymru restr o holl ysgolion Cymru [YMA](https://www.gov.wales/address-list-schools) .
* Bydd gan awdurdodau lleol restr ar-lein o bob ysgol y mae'n gyfrifol amdani.

TAITH GYFFREDIN

* Mae gofynion y cwricwlwm a’r [ARWAP](https://www.gov.wales/anti-racist-wales-action-plan) yn newydd i’r rhan fwyaf ohonom. Bydd siarad yn agored ag athrawon yn helpu i sefydlu perthynas gref gyda'ch athrawon ac yn eich helpu i rannu'ch casgliadau â chynulleidfaoedd newydd.

CYFLAWNI’R CYFLWYNIAD

Ymlaen llaw:

* Er mwyn cyflwyno'n hyderus, ymgyfarwyddwch â'r nodiadau ar gyfer pob sleid.
* Personolwch eich sesiwn hyfforddi drwy ychwanegu gwrthrychau neu wybodaeth o'ch safle lle nodir hynny yn y cyflwyniad PowerPoint.
* Ymgyfarwyddwch ag egwyddorion y [Cwricwlwm i Gymru](https://hwb.gov.wales/curriculum-for-wales) newydd a’r [Cynllun](https://www.gov.wales/anti-racist-wales-action-plan) Gweithredu Cymru Wrth-hiliol i’ch cynorthwyo i ymgysylltu ag athrawon.

AWGRYMIADAU GWYCH

* Mae'r cyflwyniad hwn wedi'i gynllunio i'w gyflwyno mewn tua 15 munud ac, felly, nid oes llawer o amser ar gyfer y mathau arferol o gyflwyniad. Er mwyn gwneud i bawb deimlo'n gyfforddus o'r dechrau, byddai'n help pe gallai pawb sy'n bresennol roi eu henwau.
* Os ydynt yn cyflwyno ar-lein, gofynnwch i'r gwrandawyr ddiffodd y meicroffonau ond gadael eu camerâu ymlaen.

DEUNYDD Y MAE’N HANFODOL EI DDARLLEN

* Cwricwlwm i Gymru [YMA](https://hwb.gov.wales/curriculum-for-wales)
* Cynllun Gweithredu Cymru Wrth-hiliol [YMA](https://www.gov.wales/anti-racist-wales-action-plan)

*Cynhyrchwyd y pecyn cyflwyno Hyfforddiant mewn Swydd gan Marian Gwyn* [*www.mariangwyn.com*](http://www.mariangwyn.com) *Mai 2023*